cyanic-selkie/wikianc huggingface dataset:
ฆฤษเณศวรมนเทียร
ฆฤษเณศวรชโยติรลึงคมนเทียร (Grishneshwar Jyotirlinga Temple) หรือมักเรียกว่า ฆฤษเณศวร  (Ghrneshwar) หรือ ธุศเมศวรมนเทียร (Dhushmeshwar Temple) เป็นหนึ่งในโบสถ์พราหมณ์ที่บูชาพระศิวะที่มีระบุไว้ในศิวปุราณะ คำว่า ฆฤษเณศวร แปลว่าจ้าวเเห่งความเห็นอกเห็นใจ ("lord of compassion") มนเทียรนี้เป็นสถานที่แสวงบุญสำคัญของศาสนิกชนฮินดูผู้นับถือลัทธิไศวะ ที่ซึ่งเชื่อว่ามนเทียรนี้เป็นมนเทียรสุดท้ายในสิบสองมนเทียรพระศิวะ “ชโยติรลึงค์” (Jyotirlinga; ลึงค์แห่งแสงสว่าง) ที่ตั้งอยู่ไม่ไกลจากถ้ำเอลโลรา แหล่งมรดกโลกของยูเนสโกซึ่งตั้งอยู่ห่างออกไปไม่ถึงหนึ่งกิโลเมตร มนเทียรนี้ตั้งอยู่ 30 km ทางตะวันตกเฉียงเหนือของเมืองออรังคาบาด หรือประมาณ 300 km ทางจะวันออกของมุมไบ
โรงเรียนภูเก็ตวิทยาลัย
ประวัติ
โรงเรียนภูเก็ตวิทยาลัย ตั้งขึ้นครั้งแรกใน ปี พ.ศ. 2440 เดิมเป็น โรงเรียนสอนภาษาไทยอยู่ใน บริเวณวัดมงคลนิมิตร  ในสมัยที่พระยาทิพโกษา   เป็นข้าหลวงเทศาภิบาล พระเทวพรหมาบดี เป็นผู้อำนวยการศึกษามณฑลภูเก็ต นับว่าเป็นโรงเรียนสอนหนังสือแห่งแรกในมลฑลภาคใต้ฝั่งตะวันตกมี  พระวิสุทธิวงศาจารย์ สังฆปาโมกข์ (เพรา พุทธสโร) เป็นผู้ดำเนินการ (ครูใหญ่) ท่านผู้นี้ได้สร้างความเจริญ   ในด้านการศึกษาให้แก่โรงเรียนเป็นอย่างมาก จนได้รับการยกย่องว่าเป็นบูรพาจารย์ท่านแรกของโรงเรียน ปัจจุบันโรงเรียนภูเก็ตวิทยาลัย เปิดการเรียนการสอนมายาวนานกว่า 125 ปี
ทำเนียบผู้บริหาร
ตั้งแต่ปีพุทธศักราช 2440 ถึงปัจจุบัน โรงเรียนภูเก็ตวิทยาลัยมีผู้บริหารทั้งหมด 34 ท่าน
การเรียนการสอน
โรงเรียนภูเก็ตวิทยาลัย มีแผนการจัดชั้นเรียน มีดังนี้
ระดับมัธยมศึกษาตอนปลาย
แผนการเรียนวิทยาศาสตร์ แผนการเรียนศิลปศาสตร์ การจัดการศึกษาทางด้านศิลปศาสตร์ (ศิลป์ภาษา)
อิสมาอีลา ซาร์
อิสมาอีลา ซาร์ (เกิดวันที่ 25 กุมภาพันธ์ ค.ศ. 1998) เป็นนักฟุตบอลชาวเซเนกัล ปัจจุบันเล่นในตำแหน่งปีกให้กับวอตฟอร์ดในพรีเมียร์ลีก และทีมชาติเซเนกัล
เกียรติประวัติ
แรแน
เซเนกัล
รางวัลส่วนตัว
ฟาโรห์เนบคาอูเร เคติ
เนบคาอูเร เคติ เป็นฟาโรห์แห่งอียิปต์โบราณในสมัยช่วงระหว่างกลางที่ 1 จากราชวงศ์ที่เก้าหรือสิบ
รัชสมัย
แทบไม่ทราบข้อมูลเกี่ยวกับเหตุการณ์ในรัชสมัยของพระองค์ เนื่องจากมีความคิดเห็นที่แตกต่างกันของนักวิชาการ และแม้แต่ข้อมูลก็มีน้อยมาก นักไอยคุปต์วิทยาหลายคนจัดให้ฟาโรห์เนบคาอูเร เคติ เป็นฟาโรห์จากราชวงศ์ที่ 9 ซึ่งอาจจะเป็นฟาโรห์ลำดับที่สี่ (เป็นฟาโรห์พระองค์ที่สองที่ใช้พระนาม “เคติ”) และขึ้นครองราชย์หลังจากฟาโรห์เนเฟอร์คาเร ในทางกลับกัน นักวิชาการคนอื่นๆ เช่น เยอร์เกน ฟอน เบ็คเคอราท จัดให้พระองค์เป็นฟาโรห์จากราชวงศ์ที่ 10 ที่ปกครองอียิปต์แทน ซึ่งขึ้นครองราชย์ก่อนหน้ารัชสมัยของฟาโรห์เมริอิบเร เคติ
หลักฐานรับรอง
หลักฐานในการรับรองตัวตนของฟาโรห์เนบคาอูเร เคติ นั้นไม่ยังเพียงพอ เช่นเดียวกันกับฟาโรห์หลายพระองค์ที่ครองราชย์ก่อนหน้าหรือขึ้นปกครองต่อจากพระองค์ ในบันทึกพระนามกษัตริย์แห่งตูริน พระองค์ถูกจัดอย่างคร่าว ๆ ในคอลัมน์ที่ 4 แถวที่ 24 หลักฐานชั้นต้นร่วมสมัยเพียงชิ้นเดียวที่มีคาร์ทูธของพระองค์ คือ ตุ้มน้ำหนักที่ทำจากหินโมราสีแดง ซึ่งฟลินเดอร์ส เพทรี ขุดพบที่เทล เอล-เรตาบาห์ ซึ่งอยู่ริมวาดิ-ทูมิลัตในสามเหลี่ยมปากแม่น้ำไนล์ฝั่งตะวันออก ตุ้มน้ำหนักนี้จัดแสดงอยู่ที่พิพิธภัณฑ์เพทรี (ยูซี 11782)
พระนามของ ฟาโรห์เนบคาอูเร ยังปรากฏอยู่บนบันทึกกระดาษปาปิรัสจากสมัยราชอาณาจักรกลางตอนปลาย (เบอร์ลิน 3023 ) ซึ่งได้บันทึกเรื่องราวที่เป็นที่รู้จักและโด่งดังเรื่อง The Eloquent Peasant (คำพูดของชาวนาอันไพเราะ) และเป็นไปได้มากว่าที่ ฟาโรห์เนบคาอูเร ที่ชื่นชอบความไพเราะของชาวนามาก คือ ฟาโรห์เนบคาอูเร เคติ อย่างแน่นอน
วิทยาลัยควีนแมรี มหาวิทยาลัยลอนดอน
ควีนแมรี่ มหาวิทยาลัยลอนดอน (Queen Mary University of London: QMUL ก่อตั้งขึ้นเมื่อปี ค.ศ. 1887 โดยเข้าเป็นหนึ่งในวิทยาลัยในเครือมหาวิทยาลัยลอนดอน ในปี ค.ศ. 1915 และเข้าเป็นหนึ่งในสมาชิก Russell Group ซึ่งเป็นกลุ่มมหาวิทยาลัยชั้นนำและมีความเป็นเลิศด้านการวิจัยของสหราชอาณาจักรในปี ค.ศ. 2012
ควีนแมรี่ถูกจัดว่าเป็นหนึ่ง​ในวิทยาลัยที่ใหญ่ที่สุดในบรรดาเครือมหาวิทยาลัยลอนดอน มีจำนวนนักศึกษาที่ลงทะเบียนกว่า 20,000 คน ทั้งในระดับปริญญาตรี โท และเอก นับว่าเป็นหนึ่งในมหาวิทยาลัยที่มีการแข่งขันสูงในการรับสมัครเข้าเรียน อีกทั้งควีนแมรี่ยังเป็นวิทยาลัยแห่งเดียวในเครือมหาวิทยาลัยลอนดอนที่เป็น campus-based university ซึ่งมีพื้นที่สำหรับการเรียนการสอน ที่พัก ห้องสมุด ศูนย์อาหาร ฯลฯ ที่ตั้งอยู่ภายในบริเวณเดียวกัน
ควีนแมรี่ยังมีชื่อเสียงด้านวิชาการและผลงานการวิจัยสาขาต่างๆ อย่างกว้างขวางในสหราชอาณาจักร มีวิทยาเขตครอบคลุมทั้งในใจกลางและทางด้านตะวันออกของกรุงลอนดอน ประกอบด้วยวิทยาเขตหลักที่ย่าน Mile End วิทยาเขต Whitechapel ซึ่งเป็นที่ตั้งของ The Barts and The London School of Medicine and Dentistry, วิทยาเขต Lincoln's Inn Fields ซึ่งทำการเรียนการสอนด้านกฎหมายเป็นการเฉพาะ
นอกเหนือจากนี้ ควีนแมรี่ถูกจัดอันดับโดย QS และ Times Higher Education ให้เป็นหนึ่งในมหาวิทยาลัยที่ดีที่สุดติดหนึ่งในร้อยอันดับแรกของมหาวิทยาลัยทั่วโลก
ข้อมูลเพิ่มเติม www.qmul.ac.uk
บุคคลที่มีชื่อเสียง
ผู้ที่มีชื่อเสียงที่สำเร็จการศึกษาจากควีนแมรี่คอลเลจ มหาวิทยาลัยลอนดอน ด้านเศรษฐศาสตร์
บุคคลที่เกิดในปี พ.ศ. 2537
ด้านล่างนี้เป็นบุคคลที่เกิดในปี พ.ศ. 2537
นายวรการบัญชา (บุญเกิด สุตันตานนท์)
พันเอก นายวรการบัญชา  นามเดิม บุญเกิด สุตันตานนท์ (24 มิถุนายน พ.ศ. 2446 – 21 มิถุนายน พ.ศ. 2517) อดีตประธานวุฒิสภา, รองนายกรัฐมนตรี, รัฐมนตรีว่าการกระทรวงการต่างประเทศ, รัฐมนตรีว่าการกระทรวงเศรษฐการ, รัฐมนตรีว่าการกระทรวงการคลัง และอดีตสมาชิกสภาผู้แทนราษฎรจังหวัดเชียงราย
ประวัติ
พันเอก นายวรการบัญชา (บุญเกิด สุตันตานนท์) เป็นบุตรคนแรกใน 4 คนของ พระพิจิตรโอสถ (รอด สุตันตานนท์) และเจ้ากาบแก้ว ณ ลำภูน โดยมีพี่น้อง ดังนี้
พันเอก นายวรการบัญชา ได้ทำการสมรส 3 ครั้ง ได้แก่
พันเอก นายวรการบัญชา มีบุตรบุญธรรมคนหนึ่งคือ นางวันดี ณ เชียงใหม่ (สมรสกับ เจ้าทิพย์สมาตย์ ณ เชียงใหม่)
วัยเด็ก
นายบุญเกิด สุตันตานนท์ เกิดที่บ้านริมฝั่งแม่น้ำปิง ตำบลเวียง อำเภอเมือง จังหวัดเชียงใหม่ เข้าเรียนที่โรงเรียนมหาดเล็กหลวง จังหวัดเชียงใหม่ แล้วได้เข้าศึกษาต่อที่โรงเรียนมหาดเล็กหลวง กรุงเทพมหานคร มีสติปัญญาเฉลียวฉลาดสอบไล่ได้ที่ 3 เมื่อจบมัธยมศึกษาปีที่ 8 ขณะอายุ 15 ปีเศษ พระบาทสมเด็จพระมงกุฎเกล้าเจ้าอยู่หัว รัชกาลที่ ๖ ทรงพระกรุณาโปรดเกล้าฯ เบิกตัวเข้าเฝ้าฯ และมีพระกระแสรับสั่งแต่งตั้งให้เป็น "นายรองสนิท" ตำแหน่งมหาดเล็กห้องที่พระบรรทม เมื่อปี พ.ศ. 2463 โดยทรงมอบหมายให้อยู่ในความอุปการะอบรมเลี้ยงดูและเป็นบุตรบุญธรรมของพระยาอนิรุทธเทวา (หม่อมหลวงฟื้น พึ่งบุญ) ต่อมามีพระราชดำริให้ส่งตัวไปศึกษาวิชาแพทย์ที่ประเทศอังกฤษด้วยทุนส่วนพระองค์ เมื่อปี พ.ศ. 2464 ครั้นเมื่อพระบาทสมเด็จพระมงกุฎเกล้าเจ้าอยู่หัว เสด็จสวรรคตเมื่อปลายปี พ.ศ. 2468 พันเอก นายวรการบัญชา จึงเดินทางกลับมาภูมิลำเนาเดิมพักอาศัยอยู่ที่เมืองเชียงใหม่
งานการเมือง
เมื่อกลับมาอยู่เชียงใหม่ ได้รับมอบหมายจากพระพิจิตรโอสถผู้เป็นบิดาให้ดูแลไร่นาและเก็บผลประโยชน์ที่จังหวัดเชียงราย ระหว่างนั้นได้ศึกษากฎหมายจนจบเนติบัณฑิต ด้านชื่อเสียงในสังคมได้รับเลือกเป็นนายกเทศมนตรีนครเชียงใหม่เป็นคนแรก เมื่อปี พ.ศ. 2479–พ.ศ. 2480 ได้รับเลือกเป็นผู้แทนราษฎรจังหวัดเชียงรายหลายสมัย และได้เข้าร่วมตำแหน่งสำคัญ ๆ ในคณะรัฐบาล จอมพล ป.พิบูลสงคราม หลังการรัฐประหารเมื่อ พ.ศ. 2490 ด้วยการร่วมในการรัฐประหารด้วย โดยบุคคลในคณะรัฐประหารเรียก พันเอก นายวรการบัญชาอย่างเคารพว่า "พี่วร"
นายวรการบัญชา (บุญเกิด สุตันตานนท์) ดำรงตำแหน่งรัฐมนตรีหลายกระทรวงเช่น รัฐมนตรีสั่งราชการกระทรวงการต่างประเทศ, รัฐมนตรีสั่งการกระทรวงคมนาคม,  รัฐมนตรีช่วยว่าการกระทรวงการคลัง,  รัฐมนตรีว่าการกระทรวงการต่างประเทศ ,  รัฐมนตรีว่าการกระทรวงเศรษฐการ,  รัฐมนตรีว่าการกระทรวงการคลัง  ต่อมาได้รับตำแหน่งรองนายกรัฐมนตรีและเคยเป็นประธานวุฒิสภาอีกด้วย
ในเหตุการณ์ กบฏแมนฮัตตัน วันที่ 30 มิถุนายน พ.ศ. 2494 เวลา 10.00 น.นายวรการบัญชา เป็นผู้รับสนองพระบรมราชโองการให้ประกาศกฎอัยการศึก ในจังหวัดพระนครและจังหวัดธนบุรี โดยผ่านพระวรวงศ์เธอ พระองค์เจ้าธานีนิวัต กรมหมื่นพิทยลาภพฤฒิยากร นับว่าเป็นบุคคลแรกที่รับสนองพระบรมราชโองการโปรดเกล้าฯ การใช้กฎอัยการศึกในรัชกาลของพระบาทสมเด็จพระมหาภูมิพลอดุลยเดชมหาราช บรมนาถบพิตร และในเวลาต่อมาคือในวันที่ 22 ธันวาคม พ.ศ. 2495 ได้มีพระบรมราชโองการโปรดเกล้าฯ พระราชทานยศ พันเอก นายทหารพิเศษประจำ กรมทหารราบที่ 1 มหาดเล็กรักษาพระองค์ และราชองครักษ์พิเศษแก่ นายวรการบัญชา (บุญเกิด สุตันตานนท์)
นายวรการบัญชา (บุญเกิด สุตันตานนท์) เคยได้รับเลือกตั้งเป็นสมาชิกสภาผู้แทนราษฎรจังหวัดเชียงราย ในเดือนกุมภาพันธ์ พ.ศ. 2500 เดือนธันวาคมของปีเดียวกัน
ถึงแก่อสัญกรรม
พันเอก นายวรการบัญชา ยุติบทบาททางการเมืองทั้งหมดหลังการรัฐประหารเมื่อ พ.ศ. 2514 โดยจอมพล ถนอม กิตติขจร และถึงแก่อสัญกรรมเมื่อวันที่ 21 มิถุนายน พ.ศ. 2517 ขณะอายุ 70 ปี ที่กรุงเทพมหานคร มีพิธีพระราชทานเพลิงศพเมื่อวันที่ 4 พฤศจิกายน พ.ศ. 2517 ณ เมรุหน้าพลับพลาอิศริยาภรณ์ วัดเทพศิรินทราวาส
UTC−02:30
UTC-02:30 เป็นเวลาชดเชยจาก UTC ของ –02:30 เป็นเขตเวลาใช้ในเกาะนิวฟันด์แลนด์และพื้นที่ทางทิศตะวันออกสุดของแลบราดอร์ ประเทศแคนาดา
กรพจน์ อัศวินวิจิตร
กรพจน์ อัศวินวิจิตร อดีตกรรมการตรวจเงินแผ่นดิน อดีตรัฐมนตรีช่วยว่าการกระทรวงพาณิชย์ ในรัฐบาลของนายชวน หลีกภัย อดีตผู้แทนการค้าไทย ในสมัยรัฐบาลทักษิณ ชินวัตร อดีตผู้อำนวยการธนาคารออมสิน และอดีตสมาชิกวุฒิสภา
ประวัติ
กรพจน์ อัศวินวิจิตร เกิดเมื่อวันที่ 28 มีนาคม พ.ศ. 2499 ที่จังหวัดพระนคร เป็นบุตรของนายอวยชัย กับ นางปราณี อัศวินวิจิตร จบการศึกษาจากโรงเรียนเซนต์คาเบรียล สำเร็จการศึกษาระดับปริญญาตรี สาขาเศรษฐศาสตร์ จากมหาวิทยาลัยธรรมศาสตร์ และระดับปริญญาโท สาขาการบริหารธุรกิจ จากมหาวิทยาลัยเซาท์เทิร์นแคลิฟอร์เนีย
การทำงาน
กรพจน์ อัศวินวิจิตร เคยทำงานเป็นกรรมการผู้จัดการบริษัท พรูเด็นเชียล ทีเอสไลฟ์ ประกันชีวิต จำกัด (มหาชน) ต่อมาในปี พ.ศ. 2531 จึงได้เข้ามารับตำแหน่งกรรมการรองผู้จัดการ ธนาคารสหธนาคาร (เวลาต่อมาเปลี่ยนชื่อเป็น ธนาคารไทยธนาคาร และปัจจุบันใช้ชื่อว่า ธนาคารซีไอเอ็มบีไทย)
งานการเมือง
กรพจน์ อัศวินวิจิตร เคยดำรงตำแหน่งสมาชิกวุฒิสภา ในระหว่างปี พ.ศ. 2535 - พ.ศ. 2542 (2 สมัย) จากนั้นจึงได้เข้ารับตำแหน่งรัฐมนตรีช่วยว่าการกระทรวงพาณิชย์ ในโควตาของพรรคชาติพัฒนา และเป็นสมาชิกสภาผู้แทนราษฎร สังกัดพรรคชาติพัฒนา ในปี พ.ศ. 2544 และในปี พ.ศ. 2545 ได้รับการแต่งตั้งเป็นผู้แทนการค้าไทย ในช่วงที่พันตำรวจโททักษิณ ชินวัตร ดำรงตำแหน่งนายกรัฐมนตรี
สถิติกรีฑาในการแข่งขันซีเกมส์
นี่คือ สถิติของกรีฑาในการแข่งขันซีเกมส์
พีดีเอส 70
PDS 70 (V1032 Centauri) เป็นดาวแบบ T Tauri ดวงหนึ่ง ซึ่งมีมวลน้อย อยู่ในกลุ่มดาวคนครึ่งม้า อยู่ห่างจากโลกประมาณ 370 ปีแสง มวล 0.82 เท่าของมวลดวงอาทิตย์ และมีอายุประมาณ 10 ล้านปี ดาวฤกษ์มีจานดาวเคราะห์ก่อนเกิด และมีดาวเคราะห์นอกระบบอายุน้อยสองดวง คือ PDS 70b และ PDS 70c ซึ่งถูกจับภาพได้โดยตรงจากกล้องโทรทรรศน์ VLT ของหอดูดาวยุโรปตอนใต้
จานดาวเคราะห์ก่อนเกิด
จานดาวเคราะห์ก่อนเกิดรอบดาว PDS 70 นั้นได้เริ่มถูกตั้งข้อสังเกตไว้ตั้งแต่ปี 1992 แล้วก็ได้รับการยืนยันในปี 2006 แผ่นจานมีรัศมีประมาณ  ในปี 2012 ได้มีการตรวจพบพื้นที่ว่างขนาดใหญ่ (~  AU ) ด้านในแผ่นจาน ซึ่งเกิดขึ้นมาจากการที่มีดาวเคราะห์ก่อตัวขึ้นภายใน
ฟาโรห์เซทุต
เซทุต หรือ เซเนน(...) เป็นฟาโรห์แห่งราชวงศ์ที่เก้าของอียิปต์โบราณ (ช่วงระหว่าง 2160 ถึง 2130 ปีก่อนคริสตกาล ในช่วงระยะกลางที่หนึ่ง)
ไม่มีการค้นพบทางโบราณคดีในช่วงเวลาดังกล่าวที่ยืนยันการมีอยู่จริงของฟาโรห์พระองค์นี้ เนื่องจากพระองค์เป็นที่ทราบเพียงในรายพระนามกษัตริย์ตูรินเท่านั้น ซึ่งปรากฏพระนามที่เสียหายของพระองค์ว่า เซเนน(…) ในตำแหน่งที่ 4.22 ของบันทึกพระนาม พระองค์ขึ้นครองราชย์เฮราคลีโอโพลิสต่อจากฟาโรห์เนบคาอูเร เคตี หรือฟาโรห์วาห์คาเร เคตี ซึ่งเป็นหนึ่งในฟาโรห์ที่ปกครองเป็นเวลาสั้น ๆ ของช่วงปลายราชวงศ์ที่เก้า และฟาโรห์ไม่ทราบพระนามในราชวงศ์เดียวกันขึ้นครองราชย์ต่อจากพระองค์
วันเดอร์บอย โรยา
วันเดอร์บอย โรยา (Wonder Boy Roya) นักมวยสากลชาวอินโดนีเซีย สถิติการชก 8 ครั้ง ชนะ 2 (น็อค 2) เสมอ 1 แพ้  5
ประวัติ
สถิติการชกครั้งแรกของโรยาที่บันทึกไว้ใน Boxrec.com คือครั้งที่มาชิงแชมป์ PABA รุ่นไลท์ฟลายเวทเมื่อ 16 กุมภาพันธ์ พ.ศ. 2544 แพ้น็อค ดีเด่น เก่งการุณ ยก 10 จากนั้น โรยาขึ้นชกที่อินโดนีเซีย แพ้น็อค ฮูลิโอ ดีลาบาเซส ยก 7 และชกชนะครั้งแรกใน พ.ศ. 2545 เมื่อเป็นฝ่ายชนะน็อค มาร์เทน ปาลาอาร์ ยก 7 จากนั้นโรยาขึ้นชกที่อินโดนีเซียตลอดจนถึง พ.ศ. 2547 แพ้บ้าง ชนะบ้าง โดยเคยชนะน็อค ไชโย ส.เทียบคุณ นักชกไทยในยกที่ 4 เมื่อ พ.ศ. 2546 ด้วย แต่โรยาก็ไม่ได้ขึ้นชิงแชมป์ใดๆอีกเลย หลังจากที่ชกแพ้น็อค อีร์ฟาน โอกะห์ ยก 3 เมื่อ 18 มีนาคม พ.ศ. 2547 โรยาก็แขวนนวมไป
ไม้กายสิทธิ์
ไม้กายสิทธิ์ (Wand) เป็นไม้บาง ๆ มีลักษณะยาวตรง ใช้มือถือ ทำจากไม้ งาช้าง หินหรือโลหะ โดยทั่วไปในความหมายของภาษาสมัยใหม่ ไม้กายสิทธิ์มีความเป็นแบบแผนที่เกี่ยวข้องกับเวทมนตร์ แต่ก็ยังมีความเกี่ยวข้องกับสิ่งอื่น ๆ ด้วยเช่นกัน ซึ่งความเกี่ยวข้องดังกล่าวนำมาจากความหมายเดิมของคำว่า Wand ที่มีความหมายเหมือนกับคำว่า Rod และ Virge ที่มีการพัฒนาคล้ายกัน
แลงฮอร์น บูร์ตัน
แลงฮอร์น บูร์ตัน (25 ธันวาคม ค.ศ. 1880 – 6 ธันวาคม ค.ศ. 1949) เป็นนักแสดงชายชาวอังกฤษ
มยุริญ ผ่องผุดพันธ์
มยุริญ ผ่องผุดพันธ์ (เกิด 26 พฤศจิกายน พ.ศ. 2518) ชื่อเล่น กิ๊ก เป็นนักแสดงหญิงชาวไทยเชื้อสายจีน เธอมีผลงานการแสดงตั้งแต่ พ.ศ. 2538 ส่วนใหญ่รับบทเป็นนางร้ายในระยะแรก ๆ และรับบทเป็นเพื่อนนางเอกในระยะต่อมา จากนั้นจึงเริ่มผันมารับบทดีสลับไปด้วย ซึ่งก็ได้รับผลตอบรับเป็นอย่างดี โดยเฉพาะบท ทิพย์ ในซิตคอมเรื่อง เป็นต่อ ทำให้เป็นที่จดจำของคนดูส่วนใหญ่ ปัจจุบันเป็นนักแสดงอิสระ ที่ได้รับการยอมรับด้านฝีมือการแสดงและมีผลงานการแสดงหลากหลายบทบาท
ประวัติ
มยุริญ ผ่องผุดพันธ์ เป็นบุตรของนายปริญญา กับนางมยุรี ผ่องผุดพันธ์ จบการศึกษาระดับประถมศึกษาและมัธยมศึกษา จากโรงเรียนสาธิตจุฬาฯ ระดับปริญญาตรีศิลปศาสตรบัณฑิต ภาควิชาภาษาและวัฒนธรรมตะวันตก สาขาภาษาเยอรมัน ที่คณะศิลปศาสตร์ มหาวิทยาลัยธรรมศาสตร์ และปริญญาโท นิเทศศาสตรมหาบัณฑิต สาขาวารสารและสารสนเทศ ที่ คณะนิเทศศาสตร์ จุฬาลงกรณ์มหาวิทยาลัย
ฟาลาโซนา ฟีดัล
ฟาลาโซนา ฟีดัล (Falazona Fidal) นักมวยสากลชาวอินโดนีเซีย สถิติการชก 20 ครั้ง ชนะ 7 (น็อก 4) แพ้ 13
ประวัติ
สถิติการชกครั้งแรกของฟีดัลที่มีบันทึกใน Boxrec.com คือขึ้นชกชิงแชมป์เงารุ่นไลต์ฟลายเวต WBO แพ้คะแนน อีริค จามิลี่ ที่ฟิลิปปินส์ เมื่อ 12 กันยายน พ.ศ. 2541 จากนั้นขึ้นชกแพ้คะแนน มูฮัมมัด ราชมัน และขึ้นชิงแชมป์อินโดนีเซียรุ่นไลต์ฟลายเวตเมื่อ 1 ธันวาคม พ.ศ. 2543 แพ้คะแนน วิคกี้ ทาฮูมิล จากนั้น ได้ชิงแชมป์ PABA สองครั้งรวดแต่ไม่สำเร็จ โดยชิงแชมป์ PABA รุ่นฟลายเวตเมื่อ 25 พฤษภาคม พ.ศ. 2544 แพ้คะแนน เด่นเก้าแสน เก้าวิชิต และชิงแชมป์ PABA รุ่นไลต์ฟลายเวตเมื่อ 28 พฤศจิกายน พ.ศ. 2544 แพ้คะแนน ดีเด่น เก่งการุณ จากนั้น ฟีดัลชกชนะคะแนนเมลวิน มากราโม ก่อนจะมาชิงแชมป์ WBO เอเชียแปซิฟิครุ่นซูเปอร์ฟลายเวต แพ้น็อก ประมวนศักดิ์ โพธิ์สุวรรณ ยก 8 ฟีดัลยังเคยไปชกนอกรอบที่ออสเตรเลียระหว่าง พ.ศ. 2546 – 2547 แพ้คะแนน ฮุสเซน ฮุสเซนและแพ้น็อก วิค ดาร์ชิเนียน ยก 2 และมาแพ้คะแนนเทิดเกียรติ จันทร์แดง เมื่อ พ.ศ. 2548
ต่อมา ฟีดัลขึ้นชิงแชมป์ PABA รุ่นแบนตัมเวต แพ้น็อก ทับทิมแดง ณ ราชวัตร ยก 4 เมื่อ 27 มกราคม พ.ศ. 2549 และชิงแชมป์ WBC เอเชียแปซิฟิครุ่นซูเปอร์ฟลายเวตเมื่อ 6 กรกฎาคม พ.ศ. 2550 แพ้น็อก เดวิด ลูกมหานาค ยก 6 จากนั้น ฟีดัลประสบความสำเร็จในการชิงแชมป์ครั้งแรกเมื่อขึ้นชิงแชมป์ IBO เอเชียรุ่นซูเปอร์ฟลายเวต ชนะน็อก สายรุ้ง อ.สุวรรณศิลป์ ยก 5 จากนั้นมาชิงแชมป์ PABA รุ่นแบนตัมเวตกับทับทิมแดงอีกครั้งเมื่อ 14 พฤษภาคม พ.ศ. 2551 แก็แพ้น็อกไปแค่ ยก 4 ในช่วง พ.ศ. 2551 – 2552 ฟีดัลมาชกนอกรอบในประเทศหลายครั้ง ชกแพ้ ศิริชัย เอกจุมพล เด่นเก้าแสน เก้าวิชิต และรัตนชัย ส.วรพิน ก่อนจะได้ครองแชมป์อินโดนีเซียเฉพาะกาลรุ่นแบนตัมเวตเมื่อ 25 เมษายน พ.ศ. 2552 ชนะคะแนน นาวล์ดี้ มานากาเน แต่เมื่อขึ้นชิงแชมป์อินโดนีเซียรุ่นแบนตัมเวตเมื่อ 3 ตุลาคม พ.ศ. 2552 ฟีดัลเป็นฝ่ายแพ้น็อก อีซัค จูเนียร์ ยก 10 ฟีดัลยังได้ชิงแชมป์ PABA รุ่นซูเปอร์ฟลายเวตเมื่อ 15 สิงหาคม พ.ศ. 2553 แพ้คะแนน ซอน จุงโอห์ ที่เกาหลีใต้ และใน พ.ศ. 2554 ยังมาชกนอกรอบในไทย แพ้คะแนน เพชรบางบอน ก่อเกียรติยิม และราชศักดิ์ ก่อเกียรติยิม มาชิงแชมป์เงา WBC เอเชียรุ่นเฟเธอร์เวตเมื่อ 30 พฤษภาคม พ.ศ. 2554 แพ้คะแนน แก้วฟ้า ต.บัวมาส จากนั้นมาชกแพ้คะแนนนรสิงห์ ก่อเกียรติยิม และขึ้นชิงแชมป์ PABA เฉพาะกาลรุ่นแบนตัมเวตเมื่อ 11 สิงหาคม พ.ศ. 2554 แพ้คะแนน ทับทิมแดง ณ ราชวัตร โดยในการชกครั้งนี้ ฟีดัลถูกสั่งตัดคะแนนไปสองคะแนนด้วย จากนั้น ขึ้นชิงแชมป์ WBC เอเชียเฉพาะกาลรุ่นซูเปอร์แบนตัมเวตเมื่อ 9 พฤศจิกายน พ.ศ. 2554 แพ้น็อก สด ปูนนกอินทรียิม ยก 5 จากนั้น ขึ้นชิงแชมป์ WBC เอเชียเฉพาะกาลรุ่นแบนตัมเวต แพ้น็อก ไทเกอร์ ต.บัวมาส ยก 7 ฟีดัลกลับไปชกชนะที่อินโดนีเซียสองครั้ง จากนั้นมาชกนอกรอบในไทย แพ้น็อก ไมค์ พ.ธวัชชัย ยก 6 เมื่อ 19 ตุลาคม พ.ศ. 2555 จากนั้นก็ไม่ได้ขึ้นชกมวยอีก
คิม ฮยัง-กี
คิม ฮยัง-กี (, 김향기) เป็นนักแสดงจากประเทศเกาหลีใต้
ประวัติ
คิม ฮยัง-กี เกิดวันที่ 9 สิงหาคม 2543 ได้เข้าสู่วงการบันเทิงเมื่อปี 2549 ได้แสดงภาพยนตร์เรื่อง Hearty Paws เป็นเรื่องแรก ต่อมาได้ละครเรื่อง Salt Doll เป็นเรื่องแรก รับบทเป็น มิน ฮานา ปัจจุบันกำลังศึกษาที่มหาวิทยาลัยฮันยาง (ตั้งแต่ปี 2019)
UTC−02:00
UTC−02:00 เป็นเขตเวลาหนึ่ง ถูกกำหนดโดยใช้ละติจูดที่ 30 องศาตะวันตกเป็นเส้นเมริเดียนอ้างอิง เวลาของนาฬิกาที่อ้างอิงเขตเวลานี้จะช้ากว่าเวลาสากลเชิงพิกัด 2 ชั่วโมง และช้ากว่าเวลาในประเทศไทย 9 ชั่วโมง
ลอสัน บัทท์
ลอสัน บัทท์ (4 มีนาคม 1880 – 14 มกราคม 1956) เป็นนักแสดงชาวอังกฤษ
โอเวน คอยล์
แหล่งข้อมูลอื่น
1966
เจ้าพระยาพิชัยญาติ (ดั่น บุนนาค)
มหาอำมาตย์เอก เจ้าพระยาพิชัยญาติ นามเดิม ดั่น บุนนาค (6 มิถุนายน พ.ศ. 2418 – 24 กรกฎาคม พ.ศ. 2489) อดีตประธานรัฐสภา (ประธานสภาผู้แทนราษฎร) และอธิบดีศาลฎีกา
ประวัติ
เจ้าพระยาพิชัยญาติ (ดั่น บุนนาค)  เป็นบุตรของพระยาไพบูลย์สมบัติ (เดช บุนนาค) กับนางสงวน เกิดเมื่อวันที่ 6 มิถุนายน พ.ศ. 2418 ที่บ้านเลขที่ 107 ริมแม่น้ำเจ้าพระยาฝั่งธนบุรี ตำบลบางยี่ขัน อำเภอบางกอกน้อย จังหวัดธนบุรี (ปัจจุบันเป็น แขวงบางยี่ขัน เขตบางกอกน้อย กรุงเทพมหานคร) สมรสกับคุณหญิงแสง (สกุลเดิม อารยะกุล) มีบุตร-ธิดาชื่อ หลวงเมธีนฤปกร (สดวก บุนนาค) ธิดาชื่อสดับและสดม เป็นนางพระกำนัลในรัชกาลที่ 7 ซึ่งต่อมาได้สมรสกับพระสุนทรวาจนา (สนุทร สาลักษณ) บุตรของมหาเสวกโท พระยาศรีภูริปรีชา (กมล สาลักษณ) และคุณหญิง (พึ่ง) ศรีภูริปรีชา
เจ้าพระยาพิชัยญาติ (ดั่น บุนนาค) เคยดำรงตำแหน่งประธานรัฐสภา-ประธานสภาผู้แทนราษฎร 1 สมัยคือ 2 กันยายน พ.ศ. 2475 - 10 ธันวาคม พ.ศ. 2476
สนามกีฬาโอลิมปิกปัสกวล เกร์เรโร
สนามกีฬาโอลิมปิกปัสกวล เกร์เรโร (Estadio Olímpico Pascual Guerrero) เป็นสนามกีฬาตั้งอยู่ที่เมืองกาลี ประเทศโคลอมเบีย
ในปี ค.ศ. 2013 สนามกีฬาแห่งนี้เป็นสนามกีฬาหลักของเวิลด์เกมส์ 2013
DOM
DOM อาจหมายถึง
หัวเทียน
หัวเทียน เป็นอุปกรณ์ทำหน้าที่เพื่อการจุดระเบิดของเครื่องยนต์ โดยปล่อยกระแสไฟแรงดันสูง หัวเทียนเป็นกลไกสำคัญต่อเครื่องยนต์ที่ใช้เชื้อเพลิง เบนซิน และแก๊ส หรือก๊าซ โดยทั่วไปหัวเทียนจะรับแรงดันกระแสไฟฟ้าไม่ต่ำกว่า 10,000 โวลต์ ทนความร้อนได้ไม่ต่ำกว่า 2,000 องศาเซลเซียส รับแรงอัดได้อย่างน้อย 50 กก./ตร.ซม. และมีอายุการใช้งานค่อนข้างนาน
หัวเทียน มีหลายชนิด บางชนิดมี 2 เขี้ยว บางชนิดมี 4 เขี้ยว ในรถยนต์ที่ใช้แก๊สอัตราส่วนผสมบาง หรือ รถยนต์ที่ใช้เอทานอล ที่อัตราส่วนผสมอากาศต่อเชื้อเพลิง มีค่า 14.7:1 หรือ 14:1,15:1 ควรใช้หัวเทียนที่มีหลายเขี้ยว
ออกโทเนียน
ในคณิตศาสตร์ ออกโทเนียน (อังกฤษ:octonion) ​คือพีชคณิตบนฟีลด์การหารมาตรฐานที่อยู่เหนือจำนวนจริง มักจะใช้ตัวพิมพ์ใหญ่ O ตัวพิมพ์ใหญ่หนา O นอกจากออกโทเนียนแล้วยังมีพีชคณิตบนฟีลด์การหารมาตรฐานอีกสามตัวเหนือจำนวนจริง จำนวนจริง จำนวนเชิงซ้อน และควอเทอร์เนียน ออกโทเนียนมีแปดมิติ เป็นสองเท่าของจำนวนมิติในควอเทอร์เนียน ออกโทเนียนไม่มีคุณสมบัติการสลับที่และคุณสมบัติการเปลี่ยนหมู่การคูณ แต่มีคุณสมบัติที่อ่อนแอกว่าคุณสมบัติการเปลี่ยนหมู่ นั่นคือคุณสมบัติการมีทางเลือก
ออกโทเนียนไม่เป็นที่รู้จักกันมากเหมือนกับควอเทอร์เนียนหรือจำนวนเชิงซ้อน ซึ่งถูกศึกษาและใช้งานกันมากกว่า อย่างไรก็ตาม ออกโทเนียนยังมีคุณสมบัติที่น่าสนใจ และเกี่ยวข้องกับโครงสร้างผิดปกติในคณิตศาสตร์ นอกจากนี้ออกโทเนียนยังมีการประยุกต์ใช้ในทฤษฎีสตริง ทฤษฎีสัมพันธภาพพิเศษ และตรรกะควอนตัม
ออกโทเนียนถูกค้นพบในปี ค.ศ. 1843 โดยจอห์น ที. เกรฟส์ โดยได้รับแรงบันดาลใจมาจากการค้นพบควอเทอร์เนียนของเพื่อนของเขา เซอร์วิลเลียม โรวัน แฮมิลตัน แต่การตีพิมพ์ผลสรุปของเขานั้นช้ากว่าบทความเกี่ยวกับออกโทเนียนของอาร์เธอร์ เคย์ลีย์ ไปเล็กน้อยเท่านั้น โดยเคย์ลีย์ค้นพบออกโทเนียนเป็นอิสระจากเกรฟส์ และบางครั้งก็เรียกออกโทเนียนว่า จำนวนเคย์ลีย์ หรือ พีชคณิตเคย์ลีย์ นอกจากนี้ แฮมิลตันยังได้เขียนประวัติศาสตร์ช่วงต้นของการค้นพบของเกรฟส์อีกด้วย
นิยาม
ออกโทเนียนอาจมองให้เป็นหน่วยจำนวนจริงแปดหน่วย ออกโทเนียนทุกตัวคือผลรวมเชิงเส้นของหน่วยออกโทเนียน นั่นคือ {e0,e1,e2,e3,e4,e5,e6,e7}, โดยที่ e0 คือสเกลาร์หรือส่วนจริง อาจใช้จำนวนจริง 1 แทนได้ นั่นคือ ทุกออกโทเนียน x สามารถเขียนได้อยู่ในรูป
x=x0e0+x1e1+x2e2+x3e3+x4e4+x5e5+x6e6+x7e7
การบวกลบออกโทเนียนสามารถทำได้โดยการบวกลบพจน์ที่สอดคล้องกันเหมือนควอเทอร์เนียน ในขณะที่การคูณยากกว่านั้น ผลคูณระหว่างออกโทเนียนสองจำนวนสามารถหาได้โดยการรวมผลคูณของทุก ๆ พจน์ ผลคูณของพจน์แต่ละคู่สามารถหาได้จากสูตรคูณของหน่วยออกโทเนียน เช่นตารางนี้เป็นต้น (ตารางนี้เขียนโดยอาร์เธอร์ เคย์ลีย์ ค.ศ. 1845 และจอห์น ที. เกรฟส์ ค.ศ. 1843)
ตารางนี้สามารถสรุปอย่างคร่าวๆ ได้ดังนี้
สังยุค
สังยุคของออกโทเนียน x=x0e0+x1e1+x2e2+x3e3+x4e4+x5e5+x6e6+x7e7
ให้สังเกตว่าผลคูณของออกโทเนียนใดๆ กับสังยุคของจำนวนนั้น จะได้จำนวนจริงที่มากกว่าหรือเท่ากับศูนย์เสมอ
x*x=x02+x12+x22+x32+x42+x52+x62+x72
รางวัลนักวิทยาศาสตร์ดีเด่นของไทย
รางวัลนักวิทยาศาสตร์ดีเด่น เป็นรางวัลเพื่อเชิดชูเกียรตินักวิทยาศาสตร์ไทยที่มีผลงานดีเด่น โดยจะประกาศรางวัลในต้นเดือนสิงหาคมของทุกปี และมอบรางวัลในวันที่ 18 สิงหาคม ซึ่งเป็น "วันวิทยาศาสตร์แห่งชาติ" โดยถือเป็นที่ยอมรับในวงการวิชาการว่ารางวัลนี้เป็นรางวัลสูงสุดของประเทศสำหรับนักวิทยาศาสตร์พื้นฐานและนักวิทยาศาสตร์ประยุกต์ โดยมีรางวัลเป็นโล่พระราชทานของสมเด็จพระเจ้าอยู่หัวมหาวชิราลงกรณ บดินทรเทพยวางกูร และเงินรางวัล 200,000–400,000 บาท พระราชทานโดยสมเด็จพระเทพรัตนราชสุดาฯ สยามบรมราชกุมารี ในวันที่ 18 สิงหาคม ของทุกปี ซึ่งเป็น "วันวิทยาศาสตร์แห่งชาติ" ที่งานมหกรรมวิทยาศาสตร์แห่งชาติพร้อมกันกับรางวัลนักวิทยาศาสตร์รุ่นใหม่ รางวัลนี้สนับสนุนโดย มูลนิธิส่งเสริมวิทยาศาสตร์และเทคโนโลยีในพระบรมราชูปถัมภ์ สวทช. สกว. และเครือซีเมนต์ไทย
รางวัลนี้ริเริ่มโดยกลุ่มนักวิทยาศาสตร์ไทยที่มีความห่วงใยต่อสภาวการณ์ที่วิทยาศาสตร์พื้นฐาน ซึ่งเป็นเสมือนเสาหลักสำหรับความก้าวหน้าทางเทคโนโลยี ไม่ได้รับความสนใจและสนับสนุนเท่าที่ควรจากผู้บริหารและประชาชนทั่วไปในขณะนั้น เยาวชนไทยมีความสนใจมากกว่าในวิทยาศาสตร์ประยุกต์ เช่น วิทยาศาสตร์การแพทย์ วิศวกรรมศาสตร์ ทั้งที่ประเทศไทยมีนักวิทยาศาสตร์พื้นฐานที่มีศักยภาพสูงอยู่ไม่น้อย และหากได้รับการสนับสนุนอย่างจริงจัง จะสามารถส่งต่อผลงานเพื่อพัฒนาวิทยาศาสตร์ประยุกต์ต่อไปได้ จึงได้เกิดความคิดที่จะรณรงค์ให้คนไทยตื่นตัวและภูมิใจในนักวิทยาศาสตร์ไทย เป็นที่มาของการจัดมอบรางวัลนักวิทยาศาสตร์ดีเด่นประจำปี นอกจากรางวัลนักวิทยาศาสตร์ดีเด่นแล้ว ทางมูลนิธิฯ ยังจัดมอบ รางวัลนักวิทยาศาสตร์รุ่นใหม่ รางวัลนักเทคโนโลยีดีเด่น และ รางวัลนักเทคโนโลยีรุ่นใหม่ อีกด้วย
สนามกีฬาอิรัม บิตอร์น
สนามกีฬาอิรัม บิตอร์น (Estadio Hiram Bithorn) เป็นสนามเบสบอลตั้งอยู่ที่ซานฮวน ปวยร์โตรีโก
ในปี ค.ศ. 1979 สนามกีฬาแห่งนี้เป็นสนามกีฬาหลักของแพนอเมริกันเกมส์ 1979
ด็อม
ด็อม (DOM: Document Object Model แบบจำลองอ็อบเจกต์เอกสาร) เป็นวิธีการอธิบายว่าข้อมูลต่างๆ ในเอกสาร HTML หรือ XML จัดเรียงตัวแบบเชิงวัตถุ (object oriented) อย่างไร ด็อมเป็นวิธีในการสร้าง API ให้สามารถควบคุมเนื้อหา โครงสร้าง และรูปแบบของเอกสารได้
การจัดข้อมูลในรูปแบบด็อมนั้นใช้แผนภูมิต้นไม้ในการบอกความสัมพันธ์ระหว่างวัตถุแต่ละชิ้น อย่างไรก็ตาม ด็อมมีจุดอ่อนในเรื่องประสิทธิภาพเมื่อต้องประมวลผลเอกสารขนาดใหญ่ ซึ่งด็อมจำเป็นต้องอ่านเอกสารให้ครบทั้งหมดก่อน จึงจะเริ่มประมวลผล ข้อเสียนี้จึงเกิดการออกแบบ SAX ที่ใช้วิธีอ่านเอกสารทีละส่วนแทน
ตามมาตรฐานของ W3C นั้น ได้แบ่งด็อมเป็นระดับชั้น (level) ที่มีข้อกำหนดแตกต่างกันออกไป ปัจจุบันมี Level 0-3
รอย บายฟอร์ด
รอย บายฟอร์ด (12 มกราคม 1873 – 31 มกราคม 1939) เป็นนักแสดง
เบอาตรีเช บอร์โรเมโอ
ดอนนา เบอาตรีเช บอร์โรเมโอ อาเรเซ ตาแวร์นา (Beatrice Borromeo Arese Taverna; เกิด 18 สิงหาคม พ.ศ. 2528) เป็นนักข่าวและนางแบบแฟชั่นชาวอิตาลี เกิดในตระกูลชั้นสูง สำเร็จการศึกษาจากมหาวิทยาลัยบอชโชนีและมหาวิทยาลัยโคลัมเบีย ปัจจุบันเป็นนักข่าวออกอากาศของรายการ อันโนเซโร (Anno Zero) ทางช่องราอี 2 (Rai 2) และเป็นพิธีกรรายสัปดาห์ของสถานีวิทยุราดีโอ 105 (Radio 105) เธอสมรสกับปีแยร์ กาซีรากี พระโอรสของเจ้าหญิงการอลีน เจ้าหญิงแห่งฮันโนเฟอร์ เมื่อ พ.ศ. 2558 มีบุตรด้วยกันสองคน และทำงานเป็นนางแบบสินค้าให้แก่ดิออร์เมื่อ พ.ศ. 2564
ประวัติ
เบอาตรีเช บอร์โรเมโอ เป็นธิดาของดอนการ์โล บอร์โรเมโอ เคานต์แห่งอาโรนา (Carlo Borromeo) กับเคาน์เตส ดอนนาเปาลา มาร์ซอตโต (Paola Marzotto) หญิงคนรักที่คบหากันมายาวนาน เป็นหลานปู่ของวีตาเลียโน บอร์โรเมโอ เจ้าชายที่ 2 แห่งอันเจรา (Vitaliano Borromeo) บิดาของเธอเป็นญาติกับการ์โล บอร์โรเมโอ พระคาร์ดินัลนิกายโรมันคาทอลิก อาร์ชบิชอปแห่งมิลาน และภายหลังได้รับการสถาปนาขึ้นเป็นนักบุญ ปัจจุบันครอบครัวของเธอครอบครองพื้นที่ส่วนใหญ่ของหมู่เกาะบอร์โรเมเอ (Isole Borromee) กลางทะเลสาบมัจโจเรในเมืองมิลาน และอสังหาริมทรัพย์หลายแห่งในแถบชนบทของแคว้นลอมบาร์เดียและปีเยมอนเต
เธอมีพี่ชายคนหนึ่งชื่อ การ์โล ลูโดวีโก บอร์โรเมโอ (Carlo Ludovico Borromeo) สมรสกับมาร์ตา แฟร์รี (Marta Ferri) นักออกแบบแฟชั่นชาวอิตาลี  เธอมีพี่สาวต่างมารดาสามคน ที่เกิดจากการสมรสครั้งก่อนของบิดากับมาริออน ซีบิล โซตา (Marion Sybil Zota) หญิงชาวเยอรมนี ได้แก่ อีซาเบลลา สมรสกับอูโก บราเกตตี เปเรตตี (Ugo Brachetti Peretti) นักธุรกิจน้ำมันชาวอิตาลี, ลาวีเนีย สมรสกับจอห์น เอลคันน์ (John Elkann) นักอุตสาหกรรมชาวอิตาลี-อเมริกัน และมาติลเด เสกสมรสกับเจ้าชายอันทอนีอุสแห่งเฟือร์สเทินแบร์ค (Antonius zu Fürstenberg)
ส่วนครอบครัวฝั่งมารดา มียายคือ มาร์ตา มาร์ซอตโต (Marta Marzotto; สกุลเดิม วากอนดีโอ) เป็นนักออกแบบแฟชั่น และเป็นอดีตภรรยาของเคานต์อุมแบร์โต มาร์ซอตโต (Umberto Marzotto) และมีลุง คือ เคานต์มัตเตโอ มาร์ซอตโต (Matteo Marzotto) เป็นอดีตประธานและผู้อำนวยการของวาเลนตีโน (Valentino) เมื่อครั้งยังร่วมกับมาร์ซอตโตกรุป
การศึกษา
บอร์โรเมโอสำเร็จการศึกษาระดับมัธยมศึกษาจากลีเซโอกลัสซีโกโจวันนีแบร์เกตมีลาโน (Liceo Classico Giovanni Berchet Milano) เมื่อ พ.ศ. 2547 สำเร็จการศึกษาปริญญาตรีนิติศาสตรบัณฑิต จากมหาวิทยาลัยบอชโชนี เมื่อ พ.ศ. 2553 และสำเร็จการศึกษาระดับปริญญาโท วารสารศาสตรมหาบัณฑิตจากวิทยาลัยวารสารศาสตรมหาวิทยาลัยโคลัมเบีย เมื่อ พ.ศ. 2555
ชีวิตส่วนตัว
บอร์โรเมโอเป็นที่รู้จักมากขึ้น หลังแท็บลอยด์ตีพิมพ์เนื้อหาว่าเธอคบหากับปีแยร์ กาซีรากี พระโอรสของเจ้าหญิงการอลีน เจ้าหญิงแห่งฮันโนเฟอร์ เมื่อ พ.ศ. 2551 ต่อมาบอร์โรเมโอและกาซีรากีจดทะเบียนสมรสกันเมื่อวันที่ 25 กรกฎาคม พ.ศ. 2558 ณ อุทยานภายในวังเจ้าชายโมนาโก และจัดพิธีสมรสตามประเพณีทางศาสนาเมื่อวันที่ 1 สิงหาคมปีเดียวกัน ณ เกาะเบลลา กลางทะเลสาบมัจโจเร ในประเทศอิตาลี ต่อมาทั้งสองมีบุตรด้วยกันสองคน คือ สเตฟาโน แอร์โกเล การ์โล (Stefano Ercole Carlo; เกิด 28 กุมภาพันธ์ พ.ศ. 2560) และฟรันเชสโก การ์โล อัลแบร์ต (Francesco Carlo Albert; เกิด 21 พฤษภาคม พ.ศ. 2561)
บอร์โรเมโอระบุตัวตนเมื่อ พ.ศ. 2548 ว่า "ไม่เชื่อในพระเจ้าและเป็นพวกซ้ายจัด"
สถูปทุ่งเศรษฐี
สถูปทุ่งเศรษฐี เป็นโบราณสถานตั้งอยู่ที่บริเวณด้านหน้าของเทือกเขาจอมปราสาท ทางด้านทิศตะวันออก ในเขตหมู่ที่ 6 บ้านโคกเศรษฐี ตำบลนายาง อำเภอชะอำ จังหวัดเพชรบุรี อยู่ห่างจากชายฝั่งทะเลชะอำประมาณ 4 กิโลเมตร
สถานที่ตั้งและลักษณะทางกายภาพ
สภาพพื้นที่โดยทั่วไปเป็นที่ราบชายฝั่งเกิดจากการทับถมของตะกอนน้ำกร่อย และตะกอนน้ำที่ทะเลพัดพามา เป็นพื้นที่อยู่อาศัยและพื้นที่ประกอบกิจกรรมทางการเกษตร ได้แก่ การทำนาและสวน ทางพื้นที่ด้านทิศตะวันตกและทิศเหนือนั้นปรากฏเทือกเขาหินปูนขนาดย่อม ได้แก่ เขาถ้ำโหว่ เขามันหมู เขาเจ้าลายใหญ่ เขาจอมปราสาท เขาตกน้ำ เขาตาจีน เขานาขวาง และเขานายาง เทือกเขาเหล่านี้เป็นส่วนหนึ่งของเทือกเขาตอนกลางของเขตที่ราบชายฝั่งทะเลของจังหวัดเพชรบุรี ปัจจุบันบริเวณโบราณสถานเป็นที่ตั้งของสำนักสงฆ์ทุ่งเศรษฐี
ประวัติ
ในส่วนของตำนานการสร้างทุ่งเศรษฐีนั้น มีนิทานปรัมปราท้องถิ่นกล่าวว่าได้มีเศรษฐีผู้หนึ่งใช้เกวียนเป็นพาหนะขนทองคำและของมีค่าเดินทางผ่านมายังทุ่งเศรษฐีแล้วเกวียนหัก จึงขอให้ชาวบ้านช่วยซ่อมเกวียนเพื่อที่จะได้เดินทางต่อ ชาวบ้านทราบว่าเศรษฐีขนทรัพย์สมบัติมาจึงเกิดความละโมบและออกอุบายไปตัดไม้สบู่อันเป็นไม้เนื้ออ่อนมาซ่อมเกวียน แต่เศรษฐีเฉลียวใจจึงสร้างเจดีย์ขึ้นองค์หนึ่งและนำทรัพย์สมบัติไปซ่อนไว้ในองค์เจดีย์พร้อมกับทำการสาปแช่งคนที่จะมาลักขโมยสมบัติไว้
จากนิทานปรัมปราท้องถิ่นดังกล่าวส่งผลให้มีการลักลอบขุดทำลายสถูปทุ่งเศรษฐีเพื่อค้นหาสมบัติ โดยครั้งที่ครึกโครมมากที่สุดคือ เมื่อ พ.ศ. 2528 ปรากฏว่าโบราณวัตถุที่ได้จากการลักลอบขุดไม่ปรากฏวัตถุมีค่าแต่อย่างใด นอกจากชิ้นส่วนของประติมากรรมปูนปั้น อาทิ พระพุทธรูป พระโพธิสัตว์ รูปบุคคล มกร และลวดลายประดับสถาปัตยกรรม กล่าวกันว่ามีจำนวนมากขนาดต้องใช้รถบรรทุกขนเป็นคันๆ น่าเสียดายว่าส่วนใหญ่รูปประติมากรรมจะถูกทุบให้แตกและนำกลับมากลบภายในหลุม บางส่วนก็ถูกเก็บรักษาและครอบครองตามหน่วยงานเอกชนต่างๆ
การขุดค้น ขุดแต่ง และการบูรณะ
การดำเนินงานที่เกี่ยวของกับสถูปทุ่งเศรษฐีเริ่มครั้งแรกเมื่อ พ.ศ. 2532 โดย พระวรรธระ อาจารสัมปันโน แห่งสำนักสงฆ์ทุ่งเศรษฐี ได้แจ้งให้กรมศิลปากรตรววจสอบเนินโบราณสถานแห่งนี้ โดยมีนายอัศวี ศรจิตติ หัวหน้าหน่วยศิลปากรที่ 2 สุพรรณบุรีขณะนั้น เดินทางไปตรวจสอบ ต่อมาเมื่อ พ.ศ. 2537 นายนิติ แสงวัณณ์ นักโบราณคดี และ นายสุรพงษ์ สุริโย ช่างสำรวจของหน่วยศิลปากรที่ 2 สุพรรณบุรี ได้สำรวจและจัดทำผัง โดยกำหนดเขตโบราณสถานและตรวจสอบการถือครองกรรมสิทธิ์ที่ดินโดยรอบตัวโบราณสถานดังกล่าว เพื่อดำเนินการประกาศขึ้นทะเบียน  หลังจาก พ.ศ. 2541 สำนักงานโบราณคดีและพิพิธภัณฑสถานแห่งชาติที่ 1 ราชบุรี พิจารณาเห็นว่าโบราณสถานทุ่งเศรษฐีอยู่ในสภาพทรุดโทรมมากเนื่องจากถูกลักลอบขุดทำลายและเสื่อมสภาพตามธรรมชาติ จึงจัดสรรงบประมาณเพื่อดำเนินการขุดแต่งและออกแบบเพื่อการบูรณะโดยได้ดำเนินการขุดแต่งและขุดค้นในระหว่างเดือนพฤษภาคม - พฤศจิกายน พ.ศ. 2541 อย่างไรก็ดี สภาพของสถูปทุ่งเศรษฐีในปัจจุบัน (พ.ศ. 2551)ขาดการดูแลรักษา ถูกปกคลุมด้วยวัชพืชจนแทบมองไม่เห็นตัวโบราณสถาน เนื้ออิฐและเนื้อปูนขาวเริ่มเปื่อยยุ่ยเป็นเนื้อดิน หากไม่มีการบูรณะหรือมีการดูแลที่ดีกว่านี้  อาจทำให้โบราณสถานแห่งนี้ทรุดโทรมยิ่งกว่าก่อนบูรณะ
ลักษณะทางสถาปัตยกรรม
สถูปทุ่งเศรษฐีเป็นสถูปขนาดใหญ่ก่ออิฐสอดินฉาบปูน องค์สถูปหักพังเหลือเพียงส่วนฐาน มีแผนผังเป็นรูปสี่เหลี่ยมจัตุรัสกว้าง 25 เมตร ยาว 25 เมตร สูง 5 เมตร วางตัวในแนวแกนตะวันออก-ตะวันตก หันหน้าไปทางทิศตะวันออก มีบันไดขึ้นสู่ฐานประทักษิณที่ตรงกึ่งกลางด้านทิศตะวันออกและทิศตะวันตก ผนังด้านข้างของฐานประทักษิณประดับด้วยเสาอิงห่างกันเป็นระยะ พื้นลานประทักษิณด้านบนปูด้วยแผ่นอิฐ ถัดขึ้นไปเป็นฐานเขียงรูปสี่เหลี่ยมจัตุรัสรองรับฐานขององค์สถูปซึ่งมีแผนผังเป็นรูปสี่เหลี่ยมจัตุรัสยกเก็จที่บริเวณกึ่งกลางด้านและมุมทั้งสอง ฐานรับท้องไม้ขนาดค่อนข้างใหญ่มีลวดบัวประดับตรงกึ่งกลาง ลักษณะของลวดบัวเป็นแนวก่ออิฐยื่นออกมาจากท้องไม้จำนวน 3 แถว แถวบนและล่างก่อเรียบ แถวกลางก่ออิฐยื่นสลับกัน ทำให้เกิดช่องสี่เหลี่ยมขนาดเล็กโดยรอบ ถัดจากท้องไม้ขึ้นไปเป็นหน้ากระดานสี่เหลี่ยมรองรับผนังก่ออิฐที่มีเสาอิง แบ่งผนังออกเป็นช่องว่างที่มีการประดับตกแต่งด้วยประติมากรรมปูนปั้นรูปคนแคระ เหนือขึ้นไปเป็นหน้ากระดานสี่เหลี่ยมรองรับผนังก่ออิฐ มีร่องรอยของเสาประดับผนังตกแต่งคล้ายกับผนังส่วนแรกแต่ขนาดใหญ่กว่า ถัดจากส่วนนี้เป็นส่วนบนของสถูปมีสภาพชำรุดพังทลายลงมาเกือบทั้งหมดทำให้ไม่สามารถสันนิษฐานรูปทรงดั้งเดิมได้
ประติมากรรมปูนปั้นจากสถูปทุ่งเศรษฐี
พระพุทธรูป
มีพุทธลักษณะต่างๆ อาทิ พระพักตร์รูไข่ ขมวดพระเกศาเป็นรูปก้นหอยมีขนาดใหญ่ไม่มีพระรัศมีบนพระเกตุมาลา พระขนงทำเป็นเส้นนูนโค้งติดต่อกันคล้ายรูปปีกกา พระเนตรเหลือบต่ำ พระนาสิกโด่งมีขนาดใหญ่ แย้มพระโอษฐ์เล็กน้อย พระอังสากว้าง พระอุระแบบหนา พระวรกายยืดยาว บั้นพระเอวเล็ก พระนาภีเป็นรูกลม จีวรเรียบพบทั้งแบบห่มคลุม และห่มเฉียงไหล่ซ้ายขอบสบงด้านบนเป็นเส้นนูน พระพาหาส่วนใหญ่ชำรุด จากชิ้นส่วนพระหัตถ์ที่พบสันนิษฐานว่าแสดงปางประทานอภัยและแสดงธรรมเทศนา พบทั้งแบบทรงยืนตรง (สมภังค์)และทรงยืนตริภังค์(เอียงพระองค์) บริเวณพระพักตร์ของพระพุทธรูปและพระชงฆ์มีร่องรอยการทาด้วยสีแดงตกแต่ง เศียรพระพุทธรูปบางองค์มีการพอกปูนแก้ไขให้มีพระเนตรเหลือบลงต่ำจากของเดิมที่มีพระเนตรปกติ
รูปพระโพธิสัตว์ เทวดา หรือบุคคลชั้นสูง
มีความคล้ายคลึงกับรูปเทวดาที่พบจากโบราณสถานอื่นๆ เช่น โบราณสถานที่บ้านคูบัว จังหวัดราชบุรี และเจดีย์จุลประโทน จังหวัดนครปฐมลักษณะพระพักตร์มักเป็นรูปไข่ พระขนงโค้งต่อกันเป็นปีกกา พระเนตรเหลือบต่ำ พระนาสิกโด่ง พระโอษฐ์แย้มเล็กน้อย มีพระอังสาใหญ่ พระอุระหนา พระวรกายยืดยาว พระอุทรนูนเล็กน้อย พระนาภีเป็นรูกลม ทรงเครื่องประดับอาทิ ศิราภรณ์และกรองศอ บางรูปคล้องสายยัชโญปวีต (สายธุรำ)อันเป็นสัญลักษณ์ของนักบวช ลักษณะการทรงพระภูษาต่ำกว่าสะดือ ขอบด้านบนเป็นแถบหนา ชักชายด้านหน้าคาดทับด้วยปั้นเหน่ง ตรงกลางมีแถบชายผ้าหน้านางห้อยลงมา บริเวณพระพักตร์ยังคงร่องรอยการลงสีแดงบริเวณส่วนขอบพระพักตร์ ขอบพระโอษฐ์ และพระวรกายประติมากรรมเหล่านี้มักปรากฏทั้งรูปยืนตรงและตริภังค์ ส่วนใหญ่ไม่เอียงพระเศียร มีการแสดงพระหัตถ์หลายรูปแบบ เช่น การประนมหัตถ์ การถือสิ่งของ อาทิ วัชระ หรือดอกบัว เป็นต้น หากไม่ได้ถือสิ่งของก็จะวางพระหัตถ์ไว้ที่ส่วนต่างๆ ของพระวรกาย
บุคคลสามัญ
รูปบุคคลสามัญเป็นอีกประเภทหนึ่งที่มีการปั้นขึ้นเพื่อประดับสถูปทุ่งเศรษฐี ช่างปั้นได้นำลักษณะหน้าตาตลอดจนการแต่งกายของบุคคลในสมัยนั้นมาเป็นแบบอย่างในการถ่ายทอดผลงานทางด้านศิลปกรรม การติดต่อค้าขายทางทะเลที่ได้พัฒนาขึ้นเป็นอันมากทำให้มีชนหลายชาติหลายภาษาเดินทางเข้ามาอยู่เป็นประจำช่างจึงได้จับเอาลักษณะเฉพาะของแต่ละชนชาติรวมทั้งคนพื้นเมืองมาปั้นขึ้นเป็นประติมากรรมรูปบุคคล เพื่อประดับสถูป เช่นศีรษะรูปบุคคลสวมหมวกแขกหรือหมวกปิเยาะห์ (ภาพที่ 7 ) ซึ่งมีลักษณะคล้ายกับภาพบุคคลที่พบแผ่นอิฐแบบทวาราวดี ณ จุลประโทนเจดีย์ จังหวัดนครปฐม และ ภาพบุคคลปูนปั้นสวมหมวกทรงสามเหลี่ยม ที่พบจากเมืองคูบัว จังหวัดราชบุรีซึ่ง รศ. อนุวิทย์ เจริญศุภกุล  สันนิษฐานว่าบุคคลชาวต่างชาตินี้เป็นชาวอาหรับมุสลิมที่น่าจะเดินทางมาจากอาระเบียย่านทะเลแดง  นอกจากนี้ยังพบรูปศีรษะบุคคลที่มีลักษณะหน้าตาและทรงผมคล้ายชาวจีน เป็นต้น
รูปบุคคลสามัญที่พบนี้มีทั้งขนาดเล็กและขนาดใหญ่ ส่วนใหญ่จะมีใบหน้าตรง พบที่เอียงใบหน้าไปทางค้านข้างทั้งทางด้านซ้ายและด้านขวามีจำนวนเล็กน้อย ลักษณะรูปหน้าจะมีหลากหลายตามแบบของบุคคลโดยทั่วไปอันได้แก่ ใบหน้ากลม ใบหน้ารูปไข่ ใบหน้าสี่เหลี่ยม คิ้วต่อกันเป็นรูปคล้ายปีกกา ตาเหลือบต่ำ  จมูกโด่ง ริมฝีปากนูน ยิ้มเล็กน้อย  ลักษณะทรงผมที่พบมีหลายรูปแบบ เช่น  แบบตัดเรียบเสมอหูเกล้าผมเป็นมวยไว้กลางศีรษะ เกล้ามวยไว้กลางศีรษะแล้วตกแต่งด้วยดอกไม้หรือเครื่องประดับ หวีผมเรียบเห็นเป็นเส้นริ้วๆ หวีผมเรียบแล้วประดับด้วยดอกไม้  ม้วนผมด้านข้างทั้งสองเป็นหลอดกลม รูปบุคคลบางชิ้นสวมหมวก เช่น หมวกที่ตกแต่งเป็นริ้วๆ ในทางลง  หมวกทรงสามเหลี่ยม (หมวกปิเยาะห์) และหมวกที่มีรูปทรงคล้ายผ้าโพกศีรษะพระฤๅษี  ส่วนลำตัวของรูปบุคคลมีลักษณะแตกต่างไปจากพระวรกายของเทวดาหรือบุคคลชั้นสูง เนื่องจากว่าไม่มีการใช้เครื่องประดับในการตกแต่ง  ประติมากรรมรูปบุคคลบางชิ้นจะแสดงท่าทาง เช่น พนมมือ จีบนิ้วคล้ายท่าร่ายรำ บ้างก็จะถือสิ่งของซึ่งส่วนใหญ่ชำรุดสันนิษฐานว่าเป็นด้ามอาวุธหรือก้านดอกบัว
ลักษณะการนุ่งผ้าจะนุ่งผ้าต่ำใต้สะดือขอบชายผ้าด้านบนหนาเป็นแถบ ชักชายด้านหน้าเป็นปมคาดทับด้วยเข็มขัด ตรงกลางมีแถบชายผ้าหน้านางห้อยลงมา ประติมากรรมบางชิ้นนุ่งผ้ายาว ด้านซ้ายเรียบด้านขวาเป็นริ้ว มีชายผ้าหน้านางห้อยลงมาทางด้านหน้า  ชายผ้าที่ห้อยลงมานี้บางครั้งพบว่าเป็นรูปหางปลา ส่วนท้องของประติมากรรมรูปบุคคลบางชิ้นมีผ้าคาดกลางลำตัวขมวดเป็นปมด้านบน ทิ้งชายยาวลงมาด้านหน้า  ประติมากรรมรูปบุคคลสามัญแต่ละชิ้น  เป็นการปั้นโดยใช้จินตนาการของช่างปั้นที่แตกต่างกันไปมีเอกลักษณ์เฉพาะตัว  ไม่ปรากฏว่ามีการใช้แม่พิมพ์เหมือนกับที่พบจากเมืองโบราณนครปฐม
คนแคระ
คติการทำประติมากรรมรูปคนแคระประดับศาสนาสถานนั้นน่าจะได้รับอิทธิพลทาง ความเชื่อมาจากศาสนาฮินดู ลัทธิไวษณพ และไศวนิกาย ซึ่งแพร่กระจายมาจากอินเดียและลังกา คนแคระเป็นผู้ให้ความอุดมสมบูรณ์แก่ชีวิตต่างๆทั้งมนุษย์และสัตว์ นอกจากนี้ยังทำหน้าที่เป็น ผู้เฝ้ารักษาคุ้มครองศาสนาสถานหรือเป็นทวารบาล พบว่าใช้ประดับอยู่ตามชั้นต่างๆ ของสถูปอันได้แก่ ส่วนฐานและช่องว่างระหว่างเสาประดับผนัง ลักษณะของประตอมากรรมรูปคนแคระที่พบจากสถูปทุ่งเศรษฐีมีใบหน้าค่อนข้างกลมหรือกลมแป้น คิ้วต่อกันคล้ายรูปปีกกา ตาเหลือบต่ำ จมูกใหญ่โด่ง ลักษณะอาการยิ้มเพียงเล็กน้อย บางรูปยิ้มกว้างเห็นไรฟัน ริมฝีปากล่างค่อนข้างนูนหนา ศีรษะหนา ศีรษะส่วนบนมักจะตัดเรียบเกือบเป็นเส้นตรงเนื่องจากใช้ประดับอยู่ภายในกรอบสี่เหลี่ยม ทรงผมตัดเรียบเสมอหู บางรูปมีการประดับด้วยดอกไม้กลม สวมต่างหูรูปยาววงรีหรือดอกไม้รูปกลม ลำตัวอวบอ้วน มีพุงเล็กน้อย   ประติมากรรมคนแคระบางรูปนั่งชันเข่าซ้าย วางมือซ้ายไว้บนหัวเข่าซ้ายวางมือขวาไว้ที่ต้นขาขวาบางรูปทิ้งแขนลงข้างลำต้น บางรูปงอนแขนซ้ายทาบหน้าอกในมือกำดอกบัว บางรูปนั่งยองๆ งอเข่าทั้งสองข้าง และวางมือไว้บนหัวเข่าลักษณะคล้ายกับที่พบจากเขาคลังใน เมืองศรีเทพ จังหวัดเพชรบูรณ์ ซึ่งเป็นประติมากรรมปูนปั้นรูปคนแคระใช่บ่าและท่อนแขนตอนบนค้ำจุนรองรับฐานของสถาปัตยกรรม นอกจากนี้ยังคล้ายกับที่พบจากเมืองคูบัว จังหวัดราชบุรี และเจดีย์จุลประโทน จังหวัดนครปฐม
ซุ้มเรือนแก้วหรือกุฑุ
การขุดแต่งสถูปทุ่งเศรษฐีพบชิ้นส่วนซุ้มเรือนแก้วหรือกุฑุปูนปั้นจำนวน 17 ชิ้น ซุ้มเรือนแก้วหรือกุฑุ คือส่วนสถาปัตยกรรมเป็นส่วนบนของประตูหน้าต่างโค้ง ซึ่งมักจะพบว่ามีประติมากรรมรูปพระพุทธรูปรูปพระโพธิสัตว์ และรูปบุคคลประดิษฐานหรือประดับอยู่ภายในลักษณะของชิ้นส่วนกุฑุที่พบจากโบราณสถานทุ่งเศรษฐีเป็นชิ้นส่วนวงโค้ง ประกอบด้วยขอบนอกสุดเป็นลายก้านขดเรียงต่อกันตามทางโค้ง ถัดเข้าไปเป็นลายใบไม้อยู่ระหว่างลายเส้นโค้งนูน ลายก้านต่อดอก พบจากการขุดแต่งเป็นชิ้นส่วนของลายก้านต่อดอกจำนวน 27 ชิ้น องค์ประกอบของลายก้านต่อดอก ประกอบด้วยต้นลายเป็นทรงกลมนูนโค้ง มีลายใบไม้ปลายเป็นรูปสามเหลี่ยม คล้ายลายกระจังนูนตกแต่งก้านลายตรงกลางเป็นลายใบไม้ปลายเป็นรูปสามเหลี่ยมคล้ายกระจังเรียงซ้อนกัน ด้านข้างทั้งสองเป็นลายก้านขดมีทั้งแบบปลายลายม้วนเข้า และปลายลายม้วนออก ยักษ์
การขุดแต่งสถูปทุ่งเศรษฐีพบเศียรยักษ์ทั้งหมด 4 ชิ้น มีใบหน้าค่อนข้างกลมส่วนคิ้วทั้งสองข้างโค้งต่อกับรอยย่นระหว่างหัวคิ้ว ตาเหลือบต่ำ จมูกใหญ่โต โหนกแก้มสูง อ้าปากกว้างเห็นลิ้นและฟันเป็นซี่ใหญ่ๆ ริมฝีปากนูนหนา คติที่เกี่ยวกับยักษ์นั้นส่วนใหญ่รับมาจากอินเดียทั้งที่เนื่องจากมาจากศาสนาพุทธและพราหมณ์ ยักษ์เป็นผู้มีอำนาจในการพิทักษ์รักษาโบราณสถานและขับไล่สิ่งชั่วร้ายต่างๆ สิงห์
การขุดแต่งสถูปทุ่งเศรษฐีพบชิ้นส่วนหัวสิงห์จำนวน 9 ชิ้น ชิ้นส่วนลำตัว 2 ชิ้น และชิ้นส่วนเท้าสิงห์ 1 ชิ้น ลักษณะส่วนหัวสิงห์กลม หน้าผากโหนกโค้งคิ้วเป็นเส้นนูนต่อกัน ตาเหลือบต่ำมีแววตาเป็นรอยขีด จมูกเล็กค่อยข้างโด่งโหนกแก้มสูง อ้าปากกว้างเห็นฟันด้านบนเป็นซี่ขนาดใหญ่ ริมฝีปากนูน หูขนาดเล็กตั้งขึ้น บนหัวมีแผงขนลักษณะเป็นเส้นขีดเป็นริ้วๆส่วนลำตัวที่พบหลักฐานมีสองแบบคือ เป็นสิงห์นั่งชันเข่าขาหน้าทั้งสองขายืดตรงขาหลังงอ ส่วนไหล่กว้างมีแผงขนคอด้านหน้าเป็นรูปสามเหลี่ยมตกแต่งด้วยลายเรขาคณิต เอวคอดเล็ก มีเส้นขีดลากแบ่งกึ่งกลางลำตัว และสิงห์แบบยกขาหน้าทั้งสองขึ้น เท้าอยู่ระดับไหล่หงายฝ่าเท้าออกมาด้านนอก ส่วนไหล่กว้าง มีแผนขนคอตกแต่งด้วยลายเรขาคณิต
โบราณวัตถุที่พบจากสถูปทุ่งเศรษฐี
โบราณวัตถุที่พบจากสถูปทุ่งเศรษฐี สามารถจำแนกได้หลายประเภท เช่น ประเภทโลหะ ประเภทเครื่องปั้นดินเผา ประเภทหิน  และ ประเภทเปลือกหอย เป็นต้น ที่สำคัญ อาทิ พระพุทธรูปสัมฤทธิ์ทรงยืนตริภังค์ ทรงครองจีวรห้มคลุม พระหัตถ์ซ้ายทรงถือชายจีวร สภาพชำรุดพระเศียร พระกร และพระบาทหัก และยังพบตลับรูปแตงหอมเคลือบขาวและกระปุกดินเผาทรงกลมเคลือบเขียวอมฟ้าภายในบรรจุอัฐิ เป็นเครื่องถ้วยจีนที่มีแหล่งผลิตจากเตาหนานอัน (Nan’an) มณฑลฝูเจี้ยน สมัยราชวงศ์สุ้งภาคเหนือ (พ.ศ. 1503-1663)(ที่มา : สำนักงานโบราณคดีและพิพิธภัณฑสถานแห่งชาติที่ 1 ราชบุรี. “ ทุ่งเศรษฐี ” โบราณสถานทวาราวดีชายฝั่งทะเลเพชรบุรี,66,67)
อายุเวลาของสถูปทุ่งเศรษฐี
การกำหนดอายุเวลาของสถูปทุ่งเศรษฐีจะใช้จากลักษณะสถาปัตยกรรม ประติมากรรม และลวดลายประดับ ของสถูปทุ่งเศรษฐีเปรียบเทียบกับโบราณสถานแหล่งอื่นๆที่มีอายุแน่นอนและมีลักษณะใกล้เคียงกันมากที่สุดมาเป็นตัวเปรียบเทียบและกำหนดอายุเวลา ดังนี้ การกำหนดอายุเวลาโดยเปรียบเทียบจากลักษณะสถาปัตยกรรม สถูปทุ่งเศรษฐีมีลักษณะสถาปัตยกรรมแผนผังเป็นรูปสี่เหลี่ยมจัตุรัส กว้าง 25 เมตร ยาว 25 เมตร สูง 5 เมตร วางตัวในแนวตะวันออก-ตะวันตก หันหน้าไปทางทิศตะวันออก องค์สถูปประกอบด้วยฐานประทักษิณ มีบันไดตรงกึ่งกลางด้านทิศตะวันออกและทิศตะวันตก ผนังด้านข้างของฐานประทักษิณมี เสาประดับผนังเป็นช่วงๆ พื้นลานประทักษิณด้านบนปูด้วยแผ่นอิฐ ถัดขึ้นไปเป็นฐานเขียงรูปสี่เหลี่ยมจัตุรัส 1 ชั้น รองรับฐานขององค์สถูปซึ่งมีแผนผังเป็นรูปสี่เหลี่ยมจัตุรัสยกเก็จที่บริเวณกึ่งกลางด้านและมุมทั้งสอง ซึ่งมีความคล้ายคลึงกับโบราณสถานหมายเลย 8 (ภาพที่  10 ) และโบราณสถานหมายเลข 31 (ภาพที่  11) ที่เมืองโบราณคูบัว จังหวัดราชบุรี  อันมีแผนผังเป็นรูปสี่เหลี่ยมจัตุรัสยกเก็จที่บริเวณกึ่งกลางด้านและมุมทั้งสอง มีอายุราวพุทธศตวรรษที่ 13-15
จากการเปรียบเทียบลักษณะสถาปัตยกรรมและประติมากรรมปูนปั้นของสถูปทุ่งเศรษฐีกันเมืองโบราณต่างๆ ดังที่ได้กล่าวมาแล้วจะเห็นได้ว่ามีความคล้ายคลึงกันมากทั้งลักษณะแผนผังของสถาปัตยกรรมและลักษณะของลวดลายปูนปั้น ซึ่งสถูปทุ่งเศรษฐีนี้คงจะได้รับอิทธิพลการสร้างสถูปจากเมืองโบราณสมัยทวาราวดีที่เป็นเมืองโบราณขนาดใหญ่และเจริญมากกว่า อายุเวลาของสถูปทุ่งเศรษฐีก็คงมีอายุร่วมสมัยกับเมืองโบราณต่างๆ เช่น เมืองนครปฐมโบราณ เมืองคูบัว เป็นต้น  ซึ่งสถูปทุ่งเศรษฐีคงมีอายุไม่เก่าไปกว่าพุทธศตวรรษที่ 13 ทั้งนี้จากการขุดแต่งสถูป ก็ได้พบตลับรูปแตงหอม (ภาพที่ 8 ) และ กระปุกดินเผา (ภาพที่9  )  อันเป็นเครื่องถ้วยจีนที่มีแหล่งผลิตจากเตาหนานอัน (Nan’an) มณฑลฝูเจี้ยน สมัยราชวงศ์สุ้งภาคเหนือ (พ.ศ. 1503-1663) แสดงให้เห็นว่าอาจมีการใช้สถูปแห่งนี้ตั้งแต่พุทธศตวรรษที่ 12-13  เรื่อยมาจนถึงพุทธศตวรรษที่ 16-17  หรือมีการหวนกลับมาใช้อีกครั้งหนึ่งในช่วงพุทธศตวรรษที่ 16-17
อิทธิพลด้านศาสนาและความเชื่อ
จากการขุดแต่งสถูปทุ่งเศรษฐี โบราณวัตถุที่พบส่วนใหญ่แล้วจะเป็นประติมากรรมปูนปั้น มีการพบชิ้นส่วนของพระพุทธรูปทั้งนี้สามารถกล่าวได้ว่าสถูปทุ่งเศรษฐีนี้ สร้างขึ้นตามการนับถือศาสนาพุทธ
แต่อย่างไรก็ตามได้มีการขุดพบเศียรพระพุทธรูปที่มีการพอกปูนแก้ไขใบหน้าให้มีพระเนตรเหลือบต่ำลงจากของเดิมที่มีพระเนตรปกติ (ภาพที่ 4 ) และพบรูปเทวดาถือวัชระ (ภาพที่ 6) ทั้งนี้อาจเป็นไปได้ว่าคงมีการเปลี่ยนการนับถือนิกายมูลสรรวาสติมาเป็น ลัทธิมหายาน  เพราะคติของลัทธิมหายานมักจะสร้างพระพุทธรูปและพระโพธิสัตว์ให้มีพระเนตรเหลือบมองต่ำ  อันเป็นการแสดงความเมตตากรุณา  อีกทั้งยังสอดคล้องกับที่โบราณสถานหมายเลข 40 ที่เมืองคูบัว  ซึ่งพบรูปพระโพธิสัตว์วัชรปาณิ อันเป็นสัญลักษณ์ของปัญาในลัทธิมหายาน
ดังนั้นกล่าวโดยสรุปในเรื่อง อิทธิพลด้านศาสนาและความเชื่อ ได้ว่า ในช่วงแรกของการสร้างสถูปทุ่งเศรษฐีคงมีการนับถือ ศาสนาพุทธ นิกายมูลสรรวาสติ แล้วต่อมา ได้นับถือ ลัทธิมหายาน ซึ่งก็ไม่เป็นเรื่องแปลกเพราะ ลัทธิมหายาน  ก็ได้รับการพัฒนามาจากนิกายมูลสรรวาสติ  โดยนิกายมหายานนำเอา หลักบารมี 6 ประการของนิกายมูลสรรวาสติ มาใช้นั่นเอง
รายชื่ออัลบั้มเพลงที่ขับร้องโดยคาราบาว
รายชื่ออัลบั้มเพลงของวงดนตรีคาราบาว โดยรวมทั้งอัลบั้มปกติ + อัลบั้มพิเศษ + อัลบั้มรวมเพลง และ อัลบั้มเดี่ยวของ ยืนยง โอภากุล (แอ๊ด คาราบาว) หัวหน้าวง
ชูจิ เทรายามะ
ชูจิ เทรายามะ (10 ธันวาคม ค.ศ. 1935 - 4 พฤษภาคม ค.ศ. 1983) เป็นศิลปินหัวก้าวหน้าชาวญี่ปุ่นที่มีผลงานโดดเด่นในช่วงคริสต์ศตวรรษ 1960’s – 1980’s แต่น่าเสียดายที่เขากลับไม่เป็นที่รู้จักในระดับนานาชาติเท่ากับผู้กำกับแหวกกระแสร่วมชาติอย่างโชเฮ อิมามูระ นางิสะ โอชิมะ ยาซูโซะ มาซูมูระ หรือแม้แต่เซจุง ซูซูกิ เขาเกิดเมื่อวันที่ 10 ธันวาคม ค.ศ. 1935 ณ จังหวัดอาโอโมริทางตอนเหนือของประเทศญี่ปุ่นและสูญเสียบิดาไปจากการเข้าร่วมรบในสงครามโลกครั้งที่สองเมื่ออายุได้เพียง 9 ขวบ ชูจิต้องอาศัยอยู่กับญาติที่เมืองมิซาวะ ในขณะที่มารดาของเขาต้องไปรับจ้างทำงานให้กับฐานทัพสหรัฐ ณ ต่างเมือง ที่เมืองมิซาวะนี้เองที่ชูจิต้องอาศัยพื้นที่ว่างหลังจอภาพยนตร์เป็นที่หลับนอน เปิดโอกาสให้เขาได้สัมผัสใกล้ชิดกับสื่อชนิดนี้มาตั้งแต่เด็กโดยปริยาย
เมื่ออายุได้ 19 ปี ชูจิ เทรายามะก็สามารถสอบเข้าเรียนด้านภาษาและวรรณคดีญี่ปุ่นที่มหาวิทยาลัยวาเซดะอันเลื่องชื่อได้ แต่น่าเสียดายที่เขาเกิดล้มป่วยด้วยโรคไตจึงไม่สามารถเรียนต่อให้จบ เขาจึงหันมาประกอบอาชีพเป็นนักเขียนมีผลงานบทกวี นิยาย บทความ บทวิจารณ์ตีพิมพ์ในสื่อต่าง ๆ มากมาย ปี ค.ศ. 1967 เขาได้ก่อตั้งคณะละครชื่อเท็นโจ ซาจิกิ (Tenjou Sajiki) ซึ่งเป็นคำแปลภาษาญี่ปุ่นของชื่อหนัง Les enfants du paradis (1945) กำกับโดยผู้กำกับฝรั่งเศส Marcel Carne ที่ชูจิ เทรายามะชื่นชอบ เขาและคณะได้เปิดการแสดงละครแนว avant-garde ชิ้นสำคัญหลาย ๆ เรื่องในช่วงปลายยุค 1960’s อาทิ ‘Bluebeard’, ‘Yes’ และ ‘The Crime of Fatso Oyama’
ในช่วงนี้เองที่ ชูจิ เทรายามะ เริ่มมีผลงานภาพยนตร์สั้นเรื่องแรกคือ Catology (ปัจจุบันหนังเรื่องนี้ได้หายสาบสูญไปแล้ว) ก่อนที่จะมีโอกาสกำกับหนังขนาดยาวสองเรื่องในปี 1971 นั่นคือ Emperor Tomato Ketchup และ Throw Away Your Books, Rally in the Streets ซึ่งทำให้ชื่อของเขาเป็นที่รู้จักกันในวงการหนังทดลองพันธุ์ระห่ำแห่งยุค 1970’s ในทันที หลังจากนั้น ชูจิ เทรายามะ ก็มีผลงานทั้งละครเวทีและภาพยนตร์ทดลองทั้งยาวและสั้นต่อเนื่องมาเรื่อย ๆ กระทั่งโรคไตของเขากำเริบขึ้นมาอีกครั้งและถึงแก่ชีวิตไปเมื่อวันที่ 4 พฤษภาคม ค.ศ. 1983
แหล่งข้อมูลอื่น
19351983
แซกซ์
แซกซ์ (SAX: Simple API for XML เอพีไออย่างง่ายสำหรับเอกซ์เอ็มแอล) เป็นวิธีการอ่านข้อมูลจากเอกสารเอกซ์เอ็มแอล โดยเป็นทางเลือกหนึ่งนอกเหนือไปจากด็อม
ตัวอ่านข้อมูลที่ใช้วิธีแซกซ์ จะอ่านข้อมูลเอกซ์เอ็มแอลในรูปของสตรีมทิศทางเดียว ทำให้ดึงข้อมูลที่อ่านไปแล้วได้ โดยไม่ต้องอ่านใหม่ทั้งหมด ซึ่งวิธีการนี้จะได้ประสิทธิภาพที่ดีกว่าด็อม ที่อ่านข้อมูลทั้งหมดก่อนแล้วจึงประมวลผล ในเฉพาะกรณีที่เอกสารมีขนาดใหญ่
รางวัลแกรมมี ครั้งที่ 49
'''รางวัลแกรมมี่ ครั้งที่ 49 ประจำปี ค.ศ. 2007''' จัดขึ้นโดย Recording Academy หรือ NARAS จัดขึ้นในวันที่ 11 กุมภาพันธ์ ค.ศ. 2007 ที่ สเตเปิ้ล เซ็นเตอร์ ในลอสแอนเจลิส ประเทศสหรัฐอเมริกา
รายชื่อผู้แสดง
เพลงเปิดตัวอื่นๆ
มะเร็งกระดูกยูวิง
มะเร็งยูวิง หรือ มะเร็งกระดูกยูวิง (Ewing sarcoma; บางครั้งปรากฏสะกดเป็น อีวิง) เป็นชนิดของมะเร็งที่อาจเป็นมะเร็งกระดูกหรือมะเร็งเนื้อเยื่ออ่อน อาการอาจประกอบด้วยการบวมและอาการเจ็บตรงจุดที่มีเนื้องอก, ไข้ และการแตกหักของกระดูก จุดที่มักเกิดได้แก่กระดูกขา, กระดูกเชิงกราน และผนังของหน้าอก ราว 25% ของกรณีที่พบ มะเร็งมักเข้าสู่ระยะแพร่กระจายเมื่อมาถึงการวินิจฉัย อาการแทรกซ้อนอาจมีน้ำในเยื่อหุ้มปอด และ พาราเพลเกีย
สาเหตุเกิดโรคยังไม่เป็นที่ทราบแน่ชัด และกรณีส่วนใหญ่ที่ปรากฏพบว่ามักเกิดขึ้นโดยสุ่ม บางครั้งมะเร็งแบบอีวิงจะถูกจัดร่วมกับเนื้องอกพริมิทีฟนิวโรเอคโทเดอร์มให้อยู่ในกลุ่มเนื้องอกตระกูลยูวิง กลไกเกิดโรคมักเกิดจากการเปลี่ยนแปลงในระดับพันธุกรรมที่เรียกว่าทรานส์โลเคชั่นแบบเรซิพรอคอล การวินิจฉัยโรคนั้นใช้การตรวจเนื้อเยื่อของเนื้องอก
การรักษาอาจประกอบด้วยการทำเคโมเทอราพี, ฉายแสง, ศัลยกรรม และการปลูกถ่ายสะเต็มเซลล์ ส่วนการรักษาแบบพุ่งเป้า และ อิมมูโนเทอราพี กำลังมีการศึกษาอยู่ การรอดชีวิตในระยะห้าปีอยู่ที่ประมาณ 70% อย่างไรก็ตาม มีปัจจัยหลายประการที่ส่งผลต่อการประมาณค่านี้ได้
อาการ
มะเร็งอีวิงพบในผู้ชายมากกว่าผู้หญิง (อัตราส่วน 1.6:1) และมักปรากฏในวัยเด็กหรือผู้ใหญ่ตอนต้น สามารถปรากฏในบริเวณใดก็ได้ของร่างกาย แต่ที่พบบ่อยคือบริเวณกระดูกเชิงกราน โดยตรงที่พบมากที่สุดได้แก่ไดอะฟัยซิสของกระดูกต้นขา รองลงมาคือ กระดูกแข้ง และ กระดูกต้นแขน 30% ที่พบอาการมักมาหลังจากเข้าสู่ภาวะเมทาสแทซิสแล้ว ผู้ป่วยมักมาด้วยอาการปวดกระดูกรุนแรง มีพบอาการที่บริเวณอวัยวะเพศหญิงแต่พบได้ยากมาก
เจนี่
เจนี่ (, 제이니) หรือมีชื่อจริงว่า บย็อน ซึง-มี (, 변승미) เป็นนักแสดง หรือ นักร้อง จากประเทศเกาหลีใต้
เมกาซีลลีน กูชา
เมกาซีลลีน กูชา เป็นสายพันธ์ของด้วง ในวงศ์เครามบาซีเด มันถูกอธิบายโดยมาร์ตินส์ และกาลิเลโอในปี ค.ศ. 2011
ทะเลเหลือง
ทะเลเหลือง หรือ ทะเลหวางไห่ (黄海; 황해 หรือ 서해; Yellow Sea) เป็นบริเวณทะเลทางเหนือของทะเลจีนตะวันออก ซึ่งคล้ายทะเลปิด แต่ที่จริงแล้วไม่ใช่ ทะเลเหลืองตั้งอยู่ระหว่างจีนแผ่นดินใหญ่กับคาบสมุทรเกาหลี ชื่อว่าทะเลเหลืองนี้มาจากละอองทรายซึ่งมาจากแม่น้ำเหลืองและทำให้สีของน้ำทะเลเป็นสีเหลือง
ทะเลเหลืองเป็นที่ตั้งของ "เขตสันติภาพ" ระหว่างเกาหลีเหนือและเกาหลีใต้ตั้งแต่วันที่ 1 พฤศจิกายน ค.ศ. 2018
รางวัลคมชัดลึก อวอร์ด สาขานักแสดงนำชายยอดเยี่ยมประเภทละครโทรทัศน์
รางวัลคมชัดลึก อวอร์ด สาขานักแสดงนำชายยอดเยี่ยมประเภทละครโทรทัศน์ เป็นรางวัลประเภทละครโทรทัศน์ที่มอบให้กับนักแสดงชายที่สามารถแสดงบทบาทที่ได้รับอย่างยอดเยี่ยม ไม่ว่าจะเป็นการแสดงผ่านสีหน้าท่าทางหรือการแสดงผ่านอารมณ์ ความรู้สึกของตัวละคร ซึ่งนักแสดงสามารถตีบทและถ่ายทอดออกมาได้อย่างมีประสิทธิภาพ โดยนักแสดงชายที่ได้เข้าชิงสาขานี้จะต้องเป็นนักแสดงชาบที่รับบทนำในละครเรื่องนั้นๆ รางวัลนี้ตัดสินโดยคณะกรรมการผู้ทรงคุณวุฒิ
ผู้ได้รับรางวัลและเข้าชิง
รายชื่อต่อไปนี้คือรายชื่อผู้ได้รับรางวัลและผู้เข้าชิงรางวัลคมชัดลึก อวอร์ด สาขานักแสดงนำชายยอดเยี่ยมประเภทละครโทรทัศน์ โดยผู้ได้รับรางวัลจะแสดงด้วยตัวอักษรหนาและมีพื้นหลังสีเหลือง
อ้างอิง
เปิดโผคมชัดลึก อวอร์ด ครั้งที่ 16 ประเภทละครโทรทัศน์
แหล่งข้อมูล
https://www.komchadluek.net/
เออร์เนสโต้ รูบิลลาร์
เออร์เนสโต รูบิลลาร์ (Ernesto Rubillar) นักมวยสากลชาวฟิลิปปินส์ เกิดเมื่อ 26 ธันวาคม พ.ศ. 2513 ที่เมืองตาคุม ประเทศฟิลิปปินส์ สถิติการชก 78 ครั้ง ชนะ 38 (น็อค 14) เสมอ 7 แพ้ 33
โนเกีย เอ็น73
โนเกีย เอ็น73 เป็นสมาร์ทโฟนจากโนเกีย เปิดตัวครั้งแรกเมื่อวันที่ 25 เมษายน 2006 ซึ่งเป็นส่วนหนึ่งของ Nseries นอกจากนี้ยังมีกล้อง ความละเอียด 3.2 ล้านพิกเซล เลนส์กล้องคุณภาพจาก Carl Zeiss พร้อมแฟลช และฝาปิดเลนส์
เจ. เค. ซิมมอนส์
โจนาธาน คิมเบิล ซิมมอนส์ (Jonathan Kimble Simmons; (เกิด 9 มกราคม พ.ศ. 2498) เป็นนักแสดงชาวอเมริกัน ในโทรทัศน์เขาเป็นที่รู้จักจากการรับบทเป็น ดร. เอมิล สโกดา ในซีรีส์เรื่อง Law & Order ของ เอ็นบีซี, รับบท เวอร์นอน ชิลลิงเจอร์ ในซีรีส์เอชบีโอ เรื่อง Oz และผู้ช่วยหัวหน้าตำรวจ วิลล์ โปป ในเรื่อง The Closer ของทีเอ็นที ตั้งแต่ปี ค.ศ. 2017 ถึง 2019 เขาแสดงเป็น โฮเวิร์ด ซิลก์ ในซีรีส์เรื่อง  Counterpart ของ Starz
เซลโซ่ แดงก๊อด
ประวัติ
แดงก๊อดขึ้นชกมวยสากลอาชีพครั้งแรกเมื่อ 26 กุมภาพันธ์ พ.ศ. 2536 เสมอกับ คิด เอนดิโน จากนั้นขึ้นชกที่ฟิลิปปินส์ตลอดและชนะเป็นส่วนใหญ่ รวมทั้งเคยชนะคะแนนเจอรี่ ปาฮายาไฮ ด้วย แดงก๊อดมาชกในไทยเมื่อ พ.ศ. 2543 โดยมาแพ้คะแนนฟ้าลั่น ศักดิ์กรีรินทร์ จากนั้น ขึ้นชิงแชมป์ PABA รุ่นไลท์ฟลายเวทเมื่อ 8 กันยายน พ.ศ. 2543 ปรากฏว่าเสมอกับดีเด่น เก่งการุณ ไม่ได้แชมป์ จากนั้น ขึ้นชิงแชมป์เงารุ่นไลท์ฟลายเวท IBF แพ้คะแนน อานิส โรก้าไปอย่างเป็นเอกฉัมท์ที่อินโดนีเซียเมื่อ 3 เมษายน พ.ศ. 2544 จากนั้น มาชิงแชมป์ PABA กับดีเด่นอีกเมื่อ 25 พฤษภาคม พ.ศ. 2544 ก็เสมอกันไปอีก